Федерико Гарсия Лорка
Газела за сутрешния пазар

Превод от испански: Анатолий Буковски, —

chitanka.info

Искам там, под арката Елвира[1],

да те видя как минаваш,

как се казваш да узная

и тогава да заплача.

Но, каква луна безцветна в девет

бузата ти е обезкървила?

Кой събира твойто зърно —

сред снега проблясващ пламък?

И какъв къс шип от кактус

твоето стъкло сразява?

Ходя там, под арката Елвира,

да те зърна как минаваш,

от очите ти да пия

и тогава да заплача.

Ах, как с глас ме ти наказваш,

като викаш сред пазара!

Ах, чаровен карамфил си

посред купища пшеница!

Как далеч си, щом съм с тебе!

Как си близо, щом си тръгнеш!

Ходя там, под арката Елвира,

да те зърна как минаваш,

по бедрата ти да страдам

и тогава да заплача.

[1] Елвира — става дума за арката Елвира в гр. Гранада, област Гранада, провинция Андалусия, Испания (Бел.прев., А.Б.). ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.